text:
Il critic teatrâl e scritôr Franco Cordelli, firme stimade autorevule dal cuotidian Corriere della Sera, intal insert laLettura ai 3 di Setembar, al è jessût fûr cuntun articul che al à fat e al fâs ancjemò cetant fevelâ. Partint di une digression su ce pocjis novitâts che si viodin tai teatris di prose plui impuartants di Italie – tant che il Argentina di Rome e il Strehler di Milan – e su chê fonde su cemût che ancje chest an secont di lui a son masse ripresis e ripropuestis di Pasolini, Dostoevskij, Cechov e masse regjiis di Emma Dante, Claudio Tolcachir e vie disint, al rive tal so coment a tocjâ un gnerf che al à fat discjadenâ dute une schirie di mâi di panze e di domandis di sclariments. Un davoi mediatic che – biade la ore – al ven fûr, e il meluç de discordie e je stade cheste frase: «Macbettu di Alessandro Serra, in dialet sart, altri spetacul che personalmentri no viôt la ore di no viodilu (il dialet isal cussì necessari?)». Un coment a grancj caratars bielzà presint tal titul dal articul: «Po al sarà Macbettu in sart. No viôt la ore di no viodilu ».
Parcè po tante antipatie pes traduzions, sedi di poesie, prose o musiche, in lenghe minoritarie? Al dovarès inmò – sore – savê Cordelli, cu la sô grande sapience, che il sart nol è un dialet ma une lenghe che e fâs part dal grup romanç des lenghis indoeuropeis. Daûr dal so discors alore, a chest pont, cence nancje aprofondî la cuistion ma limitantsi a chestis butadis facilis che jo o ai ripuartât tal so talian, al somee di capî che secont di lui ogni opare e à di restâ par fuarce inte lenghe origjinâl. Al di là dal puest indulà che e ven rapresentade, des volontâts de compagnie teatrâl, des intenzions dal regjist e dal autôr de senegjature, che a vuelin adatâ la opare in altre maniere pai obietîfs plui diferents. Forsit no je cheste la vere intenzion di Cordelli, ma se si confont in maniere cussì plateâl tra lenghe e dialet (al varà viodût masse Pasolini in teatri, ma sigûr a nol à mai let – nancje in traduzion – i scrits di Pier Pauli tant che “Dialet, lenghe e stîl” de Academiute), no si sbalie a pensâlu.
Il Macbeth di Shakespeare alore si dovarès viodilu e sintîlu dome inte version de lenghe inglese dal XVII secul. Al ven di ridi. A stentaressin a capîlu fintremai i inglês di vuê. Se daspò un critic al critiche cence prime vê fate esperience di ce che al à di comentâ, nol da segn di grande professionalitât. E somee dute une forme di odi e di ripulse pes minorancis, che a son realtâts diviersis, no minôrs di impuartance. Il toc di Cordelli al à duncje di colp fat jevâ dute une schirie di vôs in favôr invezit dal lavôr in sart di Alessandro Serra, che al à realizât “Macbettu” cul jutori pe traduzion e pe consulence linguistiche di Giovanni Carroni.
Si è ben esprimût par esempli Vito Blocchini tal so blog. Lui sì che al à viodût il spetacul: «Une opare mestre di rigôr senic e regjistic, li che l’ûs de lenghe sarde al torne a dâ fuarce al test sespirian, in gracie di une compagnie di atôrs ecezionâi. Un spetacul straordenari, recensît in maniere splendide in dute Italie». Cussì ancje Massimo Congia: «O ai viodût il spetacul a Milan cui sottitui. Il teatri (cuasi dut esaurît) si è spelât lis mans cui batimans. O vûl precisâ che i sarts a jerin in minorance assolude». Inte stesse maniere, i tancj e altris coments di int che e frecuente i teatris e che e à viodût la pièce sarde.
No stin nancje a dismenteâ che buine part de storie dal teatri talian e je fate di spetacui e di autôrs che la lenghe taliane no le àn scuasi mai usade: Dario Fo, Emma Dante, par esempli, e dute la grande tradizion dal teatri venit e napoletan. Al di là des diferencis tra lenghe e dialet.
✒ Alessio Screm
_____________________________________________________________________
E il teatri stabil furlan? Jessi o no Jessi, chest al è il probleme
La cuistion dal valôr des produzions teatrâls in lenghe minoritarie e tire sù une altre liende lungje e inconcludente che e rivuarde il teatri in lenghe furlane. Miôr: il teatri stabil in lenghe furlane. Se la compagnie La Contrada, cun fonts publics e prodûs spetacui in dialet triestin e ancje la minorance linguistiche slovene e à il so teatri stabil, la stesse robe no vâl purtrop pai furlans.
Bepi Agostinis, su pes pagjinis dal Messaggero Veneto, ai 18 di Avost al veve domandât, cun incuintris (in realtât, pôcs i son stâts concedûts), e-mails e une letare vierte al assessôr ae culture Gianni Torrenti, la pussibilitât, dopo tancj agns di bataiis, di vê finalmentri un teatri stabil furlan, autonom e dal sigûr stacât da chel triestin. Ae lûs ancje dai tancj atôrs, regjiscj, senegjatôrs che si son fats cognossi, no dome in Friûl, lavorant cu la lenghe mari.
Si pues lei ancje la rispueste dal assessôr Torrenti, publicade ai 28 di Avost simpri sul Messaggero Veneto. In curt, al dîs che in cuatri agns di mandât no si è rivâts a concretizâ il progjet, in armonie cul Teatri Stabil dal Friûl-Vignesie Julie e cul CSS Teatri Stabil di Inovazion, e che si augure di rivâ adore a realizâ un progjet par une produzion publiche in furlan, l’an che al ven. Cumò “No se pol”, cussì al titole il blog. Su internet e je ancje la rispueste dai autôrs dal blog dal Comitât pe autonomie e pal rilanç dal Friûl, aes peraulis dal assessôr. Dute di lei. Sperìn di vê prest un nestri teatri viert al mont.
✒ A.S.


c: text/html

text:
In Friûl, l’intensitât dai leams cui lûcs e je palesade ancje dal indiç di proprietât des abitazions, une vore alt (86%). Ma ce sburtial i furlans a investî tantis energjiis te cjase? Tal so articul sientific «Il mal del mattone. La casa nell’ethos friulano», il sociolic Raimont di Strassolt al met in lûs diviers aspiets dal popul furlan che a podaressin spiegâ almancul in part il nestri «mâl dal modon».
A zuiaressin in primis determinants gjeografichis e ambientâls tant che la grande plovositât e la sismicitât. Tal prin câs, al è evident che al sarà un ûs plui intens e sprolungjât de cjase, tal secont si scrupule che si crei tal pinsîr comun une fuarte valorizazion par un ben periodichementri distrut e di tornâ a fâ sù.
La cjase po, e sarès la materializazion des dibisugnis di inlidrisament dai furlans, che daûr dai stereotips etnics a son caraterizâts de concretece, de soliditât, de prudence, e de mancjance di slanç e di fantasie.
Culì a saressin di fat plui fuarts che di altris bandis i bisugns di sigurece, par vie de memorie coletive des miseriis de condizion rurâl tradizionâl e dai events catastrofics naturâi e belics, che a àn trasformât il Friûl te puarte di jentrade di dutis lis invasions di Soreli Jevât.
In fin, massime la emigrazion temporanie e stagjonâl e à alimentât un tacâsi fuart ae cjase, li che si sa che prin o dopo si tornarà. Cun di plui, la emigrazion e jere spes viers paîs transalpins (lis Gjermaniis), dulà che e je une vore disvilupade la culture de cjase. Se po si ten cont che la plui part dai emigrants e lavorave te edilizie, si pues capî inmò plui cemût che chest contat al vedi permetût ai nestris di assorbî tecnichis, formis e modei dal abitâ.
Riferiments:
– R. Strassoldo,1987, Il mal del mattone. La casa nell’ethos friulano, in «Sociologia e ricerca sociale», 8, 22, pp. 59-74.
– S. Di Luca: «La casa a nord est» (www.bassafriulana.org)
Linda Picco
SPECIÂL – Di indulà vegnial il nestri «mâl dal modon»?............
In Friûl, l’intensitât dai leams cui lûcs e je palesade ancje dal indiç di proprietât des abitazions, une vore alt (86%). Ma ce sburtial i furlans a investî tantis energjiis te cjase? Tal so articul sientific «Il mal del mattone. La casa nell’ethos friulano», il sociolic Raimont di Strassolt al met in lûs diviers aspiets dal popul furlan che a podaressin spiegâ almancul in part il nestri «mâl dal modon».

robotstxt: allowed

filter: keep


text:
Triangui
– Il nemì di un Biogatto ve! – j veve rispundût chel altri, ridint come un mat.
– Coion! – al veve tirât su il nâs Checo, permalôs tant che un cai – Dai, fermìnsi a viodi!
E cussì disint al veve voltât la bici e al jere tornât indaûr, cjapant la strade di cjamp li ch’a jere l’indicazion.
Flavio nol veve podût fa altri che spiegâi ce ch’al ere chel puest pene fûr Flambri, là che tal mieç da la tiere mole di palût a vevin fat su un cjaminament di breis rialçât. Il puest, a di il vêr, al jere une vore bielin, cuiet e pôc salvadi.
– Bon, cumò però a nin indenant, che vin di lâ ju fin a Teôr e tornâ su par Palaçûl.
Checo nol rispundeve. Al jere restât imbambinît a cjalâ trê arbui, metûts a triangul, come sa fossin cuissà ce maraveôs. Invezit di montâ su la bici, Checo al veve scugnût lâ a viodi chei trê pôi fin dongje, cjareçantju cu la man come sa fossin gjatuts.
A le fin, a jerin rivâts cjase a scûr, cu lis machinis gnervosis dal sabide di sere ch’a j pivetavin.
Ta la sere stesse, tor miezegnot, Checo al veve cjolt la machine e l’ere tornât ta chel puest. Si sintivin crots cjantâ di scjafoiâ lis orelis. Cence savè ben parcè che lu faseve, si ere cugulât tal mieç di chel triangul, cul cûl ch’al cjapave su dute l’umiditât. Nancje il timp di disgropâ il flât che subit al veve sintût chês vôs.
– Ven cun noooo… Ven cun nooo… – a cjantavin framieç il cracra dai crots E in chel, dal scûr, issio fasi viodi une zovine. Sameave vignude fûr dal len di un di chei trê arbui. Crote, ma cui cjavei cussì luncs di platâ lis tetis e la nature, e soredut, biele di fa pôre. Checo no l’ere sigûr, ma j pareve che ridés, intant ch’a si faseve dongje.
– Mandi, biel fantat! – al veve sintût un’altre vôs daûr di lui. E zirantsi robis ch’a no j vegni un colp a viodi altris dôs fantatis, compagnis di che ch’al veve denant, o forsit ancjemò plui bielis.
Di chel moment in poi Checo no si visave scuasit nuie. Al saveve dome di sedi stât doprât come un imprest, pi che come omp: dopo velu scrotât, chês trê lu vevin supât e messedât come sal fos une caramele.
Lu veve sveât un cjaçadôr, la matine dopo, berghelant come un mat.
– Sporcacjon! Sporcacjon! – j diseve corintji daûr cu la sclope.
Al veve scugnût platâsi in t’un fossâl, a fasi becâ dai moscjins fintremai ch’a no jere tornade sere.
Flavio, cuant ch’al ere vignût a cjoilu e lu veve cjatât vistût dome dai coprisedii da la machine, no podeve parâsi di ridi. Checo al veve cirût di spiegai, ma al jere come tirâ un clap tal Tôr.
Di che volte però, ogni sabide, Checo a meteve un cambi di vistîs in machine e al stave fûr dute la gnot.
________________________________________
A stoi gjoldint a scrivi contis ch’a nassin di une imagjine, come in chest câs, e podopo a voltalis par talian. Pensi che chest blog al deventarâ di spès la cjase di chestis contis.
Sa vuleis lei la conte par talian, ch’a no simpri a je compagne, fracait a chi.
Mandi mandi


text:
Il 2084 al à ancjemò di rivâ, ma forsit al è za chi.
Il 2084 al è un an bisest, come chest.
Il 2084 al è an dulà che il mâr al rive fin a San Denêl; dulà che i paîs a son deventâts un desert di cjasis vueidis; dulà che la int, sglonfe di pôre e tristeriis, si siere in cjase a odeâ altre int; dulà che lis veretâts e il bon sens a son stâts sdrumâts de rêt e dai social network; dulà che il Savê si è sfantât e pierdût; dulà che la cjativerie e parone su dut, e i siôrs ancje. Parfin fevelâ furlan in public al è vietât, come une vore di altris robis.
Ma no dut al è pierdût…
Cinc furlans a àn scjavaçât lis etis e intune maniere che no je propite tant salte e oneste, intune zornade che no esist, a cirin di comedâ alc, di chest mont pôc di sest.
Intai budiei di Udin, intune dì che no esist, un spetacul di leturis senichis gjavadis fûr di Bisest, il libri dal Ostîr che al à vinçût il San Simon dal 2019.
Cu la poie de Societât Filologjiche Furlane, li de cjanive segrete, in vie Manin, a Udin, ai 29 di Fevrâr dal 2020, aes 19.30, noaltris di Contecurte us puartarin tal…
2084
O sês ducj invidâts!


text:
Lûs e scûr intal istât de mont. Le biele stagjon dal 2008 si siere cun notis positivis ma ancje negativis par chel che al inten il turisim. La dificoltât plui grande e rivuarde la economie, cuntune situazion di crisi che si sint ancje in chest setôr. Spietant i numars uficiâi, la sensazion e je che cjaminant tra i paîs de Val Cjanâl e de Cjargne si viodi mancul int. I otelîrs si lamentin di une diminuzion dai turiscj o, in ogni câs, di un mût diviers di fâ turisim. Feriis plui curtis, mancul spese e “art dal cumbinâ”. La mont furlane però e à distès presentadis un grum di ocasions par divertîsi: apontaments culturâi, manifestazions, rievocazions storichis, sagris di Tarvis a Tumieç.
TRADIZION E INOVAZION_ Dôs ocasions in particolâr a àn metût dongje tradizion e inovazion. La inovazion si è vivude tal tarvisian che ae Madone di Avost al à presentât la Alpenfest, une iniziative nassude cu la volontât di promovi e di celebrâ la convivence storiche des etniis taliane, austriache e slovene, cun iniziativis enogastronomichis, culturâls e tradizionâls che a àn animade la place di Tarvis tra il 14 e il 17 di Avost. Pe tradizion invezit, ce isal di miôr dal “Pali das cjarozules” di Paluce dal 8, 9 e 10 di Avost? Un apontament di no pierdi par dute la Cjargne che in dôs zornadis e torne a puartâ indaûr il teritori ae fature di une volte. Obietîf al è chel di contâ e di tornâ a vivi lis origjins dal popul cjargnel par mieç dal simbul de “cjarozule” e de “louze”, o ben la slite di len. Doi dîs di fieste tra borcs e contradis, tai cjantons plui carateristics cun musiche, costums rapresentazions e palis: di chel dai “Stroz”, une vecje maniere di puartâ i lens viers il paîs, a chel dal “Seon”, passant pal pali de “Cjame”. Ma il plui impuartant al è che de “Cjarozule”, dulà che lis cubiis a strissinin vie fen e lens ator par un percors, traviers dai borcs. Parcè che turisim al è ancje e soredut riscuvierzi lis tradizions.
Tiziano Gualtieri
TERITORI. Lûs e scûr intal istât de mont............
Lûs e scûr intal istât de mont. Le biele stagjon dal 2008 si siere cun notis positivis ma ancje negativis par chel che al inten il turisim. La dificoltât plui grande e rivuarde la economie, cuntune situazion di crisi che si sint ancje in chest setôr. Spietant i numars uficiâi, la sensazion e je che cjaminant tra i paîs de Val Cjanâl e de Cjargne si viodi mancul int. I otelîrs si lamentin di une diminuzion dai turiscj o, in ogni câs, di un mût diviers di fâ turisim. Feriis plui curtis, mancul spese e “art dal cumbinâ”. La mont furlane però e à distès presentadis un grum di ocasions par divertîsi: apontaments culturâi, manifestazions, rievocazions storichis, sagris di Tarvis a Tumieç.


text:
August
August, o Otavian (par latin Augustus o Octavianus; Rome, 23 Setembar 63 p.d.C. - Nole, 19 Avost 14), fo il prin imperadôr roman. Di chê volte che al fo adotât da Cesar al ve non Gai Juli Cesar Otavian, par latin Gaius Iulius Caesar Octavianus.
Biografie[cambie | modifiche il codiç]
De nassince ae cjapade dal podê[cambie | modifiche il codiç]
Al nassè a Rome tal 63 p.d.C. di Gai Otavi e di Azie, che e jere gnece di Juli Cesar, ma al fo adotât dal barban tal 45, biel che lui al jere ditatôr; tal 43, cuant che chest al fo copât de innomenade conzure, Marc Antoni, che al jere un dai personaçs plui in viste di ducj, no i fasè vê la sô ereditât. Alore cetancj di chei che a speravin di profitâsi dal moment delicât par cjapâ chel toc di podê che a podevin si alearin cun Otavian, che a crodevin di rivâ a manovrâlu miôr di Marc Antoni, stant che al jere ancjemò un fantat e che nol jere possent tant che chel altri; cussì al podeve fâ cont sedi sui veterans di Cesar sedi su chei senadôrs che di Cesar jerin riversaris, vadì chei dal partît dai aristocratics. Tal 44 e tal 43 al rivà a sdramassâ lis trupis di Marc Antoni a Modine; aromai fuart dal sopuart dai siei soldâts, al vignì consul, dopo vê disfade la aleance cui aristocratics. Vint di lâ cuintri i sassins di Cesar, si aleà propite cun Marc Antoni e cun Marc Emili Lepit tal innomenât acuart che à non Secont triumvirât; al rivà a sdramassâ i cesaricidis, che a jerin condusûts di Brût e Cassi, te bataie di Filipos, in Macedonie, simpri tal 43. Tai agns seguitîfs al ve di viodi di Luci Antoni (40), fradi di Marc Antoni, che al ticiave une vuere civîl in Italie, e di Sest Pompeu (36), fi di Pompeu il nemì di Juli Cesar, che al controlave il mâr de Sicilie e de Sardegne; podopo al fasè fûr ancje Lepit, restant paron espotic de bande occidentâl dal Stât roman. A jevât però dut il podê restave tes mans di Marc Antoni, che al voleve trasformâ Rome intun ream dal stamp di chei orientâi. Otavian fasè vuere ancje cuintri di lui, che si ere aleât cun Cleopatre, la regjine d'Egjit. Cu la vitorie di Azi (31) e la cjapade di Alessandrie d'Egjit (30) al vignì paron di dut il stât e ancje dal ream di Cleopatre.
L'imperi[cambie | modifiche il codiç]
Otavian al jere il paron dal stât di fat, ma al veve ancje carghis che i davin un podé formâl: al fo consul, tribun de plebe, cjâf dal esercit e pontefiç massim; i fo dât il titul di imperator, vadì gjenerâl vincidôr, la peraule che e cjapà la significance che à cumò il furlan imperadôr, chel di August e chel di pater patriae, vadì pari de patrie. Al stravoltà dut l'implant aministratîf statâl, gjavant funzions e podês aes vecjiis magistraturis republicanis e dantju a funzionaris controlâts di lui e metint su un gnûf sisteme di provinciis e, in Italie di regjons. Al cirì di mantignî lis antighis tradizions e la religjon e i valôrs tradizionâi e lis istituzions republicanis; cheste e je une des difarencis dal sisteme metût su di August cui plans di imitazion de monarchie orientâl di Marc Antoni. A Rome al fasè tirâ su un grum di oparis e al fondâ gnovis coloniis atôr pal Mediterani. Al ve ancje di viodi de trancuilitât dai confins, che lu fasè cu la fuarce des armadis, soredut a nord, e cun pats profitevui (i Parts acetarin di dâi indaûr lis insegnis che a vevin cjapât a Cras dopo vêi sdramassât l'esercit). Une spedizion che e le propite mal fo chê di Vâr in Gjermanie, che il barbar Armini i disterminà dutis lis legions tal bosc di Teutoburc.
August, e soredut il so conseîr e amì Mecenât, forin protetôrs di scritôrs e poetis, come Virgili e Orazi, che a dedin vite a une des etis plui impuartantis de leterature latine; August fo scritôr e poete ancje lui.
Al veve cjâr di cjatâ un bon successôr che al vuidàs ben l'imperi; muarts ducj chei che al veve sielzût prime, al nomenà Tiberi, che i sucedè cuant che lui al murì, tal an 14.
Il teritori dal imperi[cambie | modifiche il codiç]
Ve une mape dai teritoris di Rome al timp di August:
- in zal chei che a jerin za stâts concuistâts tai secui antecedents
- in vert chei che al concuistà August
- in colôr di rose i reams clients
Bibliografie[cambie | modifiche il codiç]
- E. Paratore, Storia della letteratura latina, Firenze, Sansoni, 1957
Leams esternis[cambie | modifiche il codiç]
- Augusto, Gaio Giulio Cesare Ottaviano, treccani.it


text:
Prejêra par Tuàlias - Viaggio in Carnia
Sui prâz d'asfalt quant ch'a cola la sera
si piert lontan l'ultin ton pa valada.
'I côr a cjâsa par cjatâmi cun te:
ti spii in tai vôi, ch'a no domandin nuia,
la tô lunja fadîa,
'I vîot las mans, in ta l'ombra,
brusadas!
A no è plui speranca par che ch'a stan achi,
sot las monz ch'a nus cjàlin e no soridin mai.
Signôr, ti prei ch'a torni a cjasa cassù
duta la int ch'a è lada via da Tuàlias
par cjatâsi una vita;
ch'al torni prest in tal cil il soreli,
ch'al seti pan par chei ch'a rèstin cassù,
prima che'l cûr, ch'al vores restâ a Tuàlias,
'a nol piedri la sô vôs,
prima che'l nestri soreli al ti tramonti
su di nô.
Andrea Dell'Orbo


text:
Home Real Estate & Insurance | Kärnten Burgenland (317) Kärnten (895) Niederösterreich (1,652) Oberösterreich (1,513) Salzburg (999) Steiermark (1,651) Tirol (1,148) Vorarlberg (621) Wien (2,971) San Antonio Althofen Amberg Arndorf Arnoldstein Bad Kleinkirchheim Bad Sankt Leonhard im Lavanttal Baldramsdorf Bleiberg-Kreuth Bleiburg Bodensdorf Brückl Dellach im Drautal Diex Döbriach Drasendorf Drobolach Ebene Reichenau Ebenthal Eberndorf Eberstein Edling Eitweg Faak am See Feistritz Feistritz an der Drau Feistritz im Rosental Feld Feld am See Feldkirchen Feldkirchen in Kärnten Ferlach Ferndorf Finkenstein Flattach Frallach Framrach Fresnach Friesach Fürnitz Gallizien Gasteige Glanegg Globasnitz Gnoppnitz Gödersdorf Goritschitzen Grafendorf Grafenstein Greifenburg Griffen Grünburg Gummern Gurk Hadergasse Haidenbach Haimburg Hattendorf Heiligenblut Hermagor Hermsberg Himmelberg Höflein Höfling Irschen Kamering Keutschach Kirchbach Klagenfurt Klagenfurt am Wörthersee Kleinglödnitz Klopein Kötschach-Mauthen Krems in Kärnten Kreuth Krumpendorf Krumpendorf, Am, Wörthersee Kühnsdorf Laastadt Landskron Latschach Launsdorf Lavamünd Lavanttal Ledenitzen Leifling Lendorf Liebenfels Lieserbrücke Littermoos Malta Mandorf Maria Luggau Maria Rain Maria Saal Maria Wörth Matschiedl Meiselding Metnitz Millstatt Mittertrixen Mittlern Möllbrücke Moosburg Muschk Napplach Niedergail Nötsch Oberburg Oberdrauburg Obermühlbach Obertschern Obervellach Ossiach Patergassen Paternion Paßriach Pischeldorf Poggersdorf Pörtschach Pubersdorf Pudlach Pusarnitz Radenthein Radnig Rangersdorf Rennweg Rietschach Rosegg Rothenthurn Ruden Sachsenburg San Antonio Sankt Andrä Sankt Georgen am Längsee Sankt Georgen im Lavanttal Sankt Gertraud Sankt Jakob im Rosental Sankt Kanzian am Klopeiner See Sankt Lorenzen im Gitschtal Sankt Margareten Sankt Margarethen im Lavanttal Sankt Michael Sankt Oswald Sankt Paul im Lavanttal Sankt Primus Sankt Ruprecht Sankt Salvator Sankt Stefan im Lavanttal Sankt Urban Sankt Veit an der Glan Sattendorf Schiefling Schmelzhütten Schwarz Seeboden Spittal an der Drau Stall Stappitzer See Starfach Staudach Steindorf Steinfeld Stollwitz Straßburg Techelsberg am Wörther See Techendorf Thörl-Maglern Töbring Treffelsdorf Treffen Treibach Treibach-Althofen Treßdorf Tschierweg Tultschnig Überfeld Unterbergen Velden am Wörther See Verditz Viktring Villach Völkermarkt Wachsenberg Weitensfeld Weißensee Wernberg Winklern Wölfnitz Wolfsberg Zlan Zweinitz
Sort by
Filtered By
-
B Not evaluated yet Add to My list Added
-


text:
«Si fasin codis lungjis fin des primis oris de matine par comprâ ancje dome un pac di farine», «cui che nol à sparagns al mûr», «si evitin i ospedâi: no son medisinis e nancje miedis pes terapiis», «si riscje la vite par un pac di paste». In Setembar Dree Valcic nus contave di ce che al sta sucedint ai furlans dal Venezuela e chestis a son dome cualchidune des testemoneancis che Enzo Gandin, za president dal Fogolâr Furlan di Caracas par 15 agns, al è daûr a racuei e che al à puartât ae atenzion dal president de Provincie di Udin Pietro Fontanini e dal president dal Ente Friuli nel Mondo Adriano Luci. Gandin, dopo 59 agns di permanence in Sud Americhe, une ativitât imprenditoriâl impuartante e rûi di rilêf intes istituzions locâls, intal 2010 al à decidût di tornâ in Friûl propit par vie di une situazion economiche e sociâl deventade insostignibile.
«Une cundizion ben piês rispiet di chê de Argjentine» al comente. La Provincie di Udin, midiant di Ente Friuli nel Mondo, e vûl ativâ ogni iniziative par dâ une poie ae comunitât furlane in Venezuela. «O volìn destinâ ai furlans in Venezuela un aiût economic» al riferìs Fontanini «O stin valutant, viodude la situazion politiche dificile, lis soluzions operativis miôr e plui eficacis». ❚
Redazion
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
«La mê parone di cjase e crodeve che Sant Denêl al fos un non di fantasie: e crodeve che il persut al fos fat in Emilie». «No rivi a fami clamâ cul gno non, o dîs David e ducj mi disin Davide». E je la dure vite di un furlan a Milan, contade dai tancj che par studi o par lavôr si cjatin a cirî in maniere disperade «un puest par mangjâ il frico» in tiere meneghine. A son cuasi 400 i iscrits al grup «Friulano a Milano» sul social network Facebook. Un spazi virtuâl di Patrie par scambiâsi coments in marilenghe e par fâ, come che si dîs, «community». Al è cui che al organize «une biele curve nord di biris par ducj i furlans a Milan che a tifin Udin» o ancje dome un aperitîf o une cene tra furlans.
MANGJÂ FURLAN_ Il rendez-vous enogastronomic al è un classic pai espatriâts: al Sauris & Borc da Bria, furniment di len di une tipiche ostarie cjargnele, si puedin cerçâ i otims salums che a à fat la fortune dal paisut de Alte Cjargne, fumâts ancjemò vuê sot il fumulâr cul len di faiâr. Li de tratorie Mandi, no si à fâ di mancul dai gustôs cjarsons e di une specialitât, la sgnape di alaç fate in cjase, par finî cuntun dopocene di autôr: ghitare in man, il titolâr al intone vecjis cjançons di Georges Brassens voltadis par furlan. E, a pene fûr des puartis de citât, une antighe presince di Friûl: la tratorie La friulana di Caponago di plui di vincj agns e disforne specialitâts di bacalà.
I FOGOLÂRS_ Pes grandis fiestis gjoldosis, si distinc il Fogolâr Sot la Nape di Limbiate: la Vierte e la Frascje a son apontaments aromai insaldâts. E se i zovins si sa che a mancjin al apel, a Bollate il president dal Fogolâr – che al à 37 agns – al zonte ai plui classics incuintris di balis o di «scopone scientifico», proiezions e karaoke par svicinâ ancje i coetanis al nestri Friûl.
Ma se no l’om nol vîf dome di pan (e di vin), di plui di 60 agns il Fogolâr Furlan di Milan, tra i plui antîcs e atîfs dal Nord Italie, al è un riferiment pe tutele de lenghe e de culture de int furlane, vâl a dî cuasi 40mil di lôr tra Milan e l’hinterland*. Une vore lis ativitâts organizadis te citât, e fra chês la «Setemane de culture furlane» e i «Incuintris di primevere». E une volte ad an, la magjie dai cjants e des liturgjiis in marilenghe a risunin inte messe solene di Nadâl in Domo. In vie Ampère 35, la metropoli e lasse spazi a un cjanton crei di Friûl: il Fogolâr al è viert ogni joibe pai cors di lenghe patrocinâts de Societât Filologjiche Furlane. Tante gramatiche ma no dome, des leturis di Padre Turoldo ai grancj poetis furlans, passant pes contis dal Friûl che al jere: chescj incuintris tra lis parêts di une stanze sclete a son bagais di memorie e di culture regjonâl pardabon preziôs. Che ur ven daûr daspò l’infalibil ghiringhel, altri che «happy hour»: pan, formadi, salam e un bon got di Merlot!
* dâts de Universitât Cattolica di Milan
(Natascia Gargano)
LA INTERVISTE. Il Friûl a Milan............
«La mê parone di cjase e crodeve che Sant Denêl al fos un non di fantasie: e crodeve che il persut al fos fat in Emilie». «No rivi a fami clamâ cul gno non, o dîs David e ducj mi disin Davide». E je la dure vite di un furlan a Milan, contade dai tancj che par studi o par lavôr si cjatin a cirî in maniere disperade «un puest par mangjâ il frico» in tiere meneghine. A son cuasi 400 i iscrits al grup «Friulano a Milano» sul social network Facebook. Un spazi virtuâl di Patrie par scambiâsi coments in marilenghe e par fâ, come che si dîs, «community». Al è cui che al organize «une biele curve nord di biris par ducj i furlans a Milan che a tifin Udin» o ancje dome un aperitîf o une cene tra furlans.


text:
Il decim tierç esecutîf sloven, il prin di minorance, al à passât inte seconde metât dal Dicembar stât i siei prins 100 dîs, che al è calcolât il moment classic par segnâ un prin belanç dal lavôr fat. Tra i sucès principâi de sô scuadre, il prin ministri Marjan Šarec al segne lis tratativis cui sindicâts dal setôr public, che cun chei si è rivâts a un acuardi sodisfasint par ducj: cui che al lavore intal implei public al gjoldarà di cundizions contratuâls miôr, ma il belanç dal Stât nol vignarà metût a pericul.
Il guvier al è rivât ancje al acuardi cui Comuns slovens sui contribûts pro capite che il Stât al assegne aes aministrazions locâls: a varan 573,50 euros par abitant, il contribût plui alt di simpri. Tra lis misuris principâls e jentre ancje la gnove leç sul salari minim legâl, proponude de çampe e poiade de coalizion di guvier. Di là dai auments pal 2019 e 2020, e de esclusion dal 2020 indenant di dutis lis indenitâts e zontis dal calcul dal impuart, la leç e fisse che dal 2021 il salari minim al varà di passâ almancul dal 20% – ma no plui dal 40% – il valôr de spese minime mensîl par une cualitât di vite acetabile in maniere minime.
Tra i intervents indicâts intal rapuart dal guvier sui prins 100 dîs ancje la eliminazion des ultimis misuris di sparagn in materie di prestazions sociâls e il mantigniment dai impuarts dai assegns sociâi, che a son stâts cressûts di resint. Il guvier al à ancje za prontât un plan di intervents di politiche ative dal lavôr.
Tra lis prioritâts pal futûr a vegnin indicadis lis modificazions fiscâls par slizerî il cost dal lavôr, misuris che a garantissin l’ecuilibri tra economie e sociâl, altris risorsis ae sanitât par risolvi il probleme des listis di spiete, e intervents par risolvi cualchi cuistion ambientâl urgjente.
Si à di zontâ che il guvier di centriçampe formât di LMŠ (la liste dal prin ministri), Socialdemocratics (SD), Partît dal centri moderni (SMC), Partît di Alenka Bratušek (SAB) e Pensionâts (DeSUS), fin dai prins dîs e des nominis dai segretaris di stât nol è stât franc di polemichis, e Šarec al à scugnût za sostituî ancje il ministri Marko Bandelli (SAB), costret aes dimissions, e che al à cjapât il so puest ae vuide dal dicasteri pal disvilup e coesion Iztok Puricˇ. In ogni câs, al somee però convinci simpri di plui la opinion publiche. Intal scandai politic mensîl fat in Dicembar dal istitût Mediana pal cuotidian Delo, l’esecutîf al è rivât di fat al vôt medi di 3,09 (su 5), il massim otignût fin cumò. Cun di plui, dome cirche un cuart dai intervistâts al à judicât ce che al à fat il guvier in mût negatîf (15,5%) o une vore negatîf (8,2%). Al moment dal insediament, la scuadre di guvier e jere partide cul vôt di 2,16. ❚
Tjaša Gruden


text:
EDITORIÂL – Jù lis mans dai nestris emigrants / VIERZIDURE – Il valôr di Aquilee al è vuê, te cussience di une identitât / Dut al è partît cun… / Pistis Sophia / ATUALITÂT – Te Glesie Mari par tornâ aes nestris lidrîs / Leint i mosaics cun Pelizzari / La scuele in mont: invistî te Europe / Il Consei di Europe, lis minorancis linguistichis e la Italie dismenteote / I 20 agns di Avostanis / Ancje Cividât e devente Patrimoni Mondiâl de Umanitât / AI 32 DI MAI. Rimedis cuintri il cjalt (version furlane) / Propuestis e provocazions / IL SIVILOT. Nazionalitaris e infrastruturis / IL FERÂL. Diaspore in cjase / MEDITANTLIS TAL SO CÛR. Il biliet di ingrès / CUINTRISTORIE DAL NÛFCENT 1960-1970. Bisugne di identitât / Acuerel talianot / Circul furlan a Triest / TERITORIS – INTERNAZIONÂL. La crisi dai media galizians / OMS DI LIBERTÂT. Ken Saro-Wiwa, difindi l’ambient par difindi un popul (Ogoni) / SLOVENIE. Aquilee, Glesie Mari ancje pai slovens / AUSTRIE. Otto di Asburc-Lorene 1912-2011: il fi dal ultin imperadôr austriac / CULTURE – Cartufulis… dapardut! / I asins e il lôr formadi / CUSINE. Cuant che caprese e rîs ae greghe ti van fûr dai voi / TELEVISION, CINE E TEATRI. Chel sun di cjampanis… / IL FRIÛL TAL ETERE. La tele di Istât / La vite e la muart par Aldo Rossi / Basse pression cui Luna e un Quarto / FURLANS, DIGJITAIT FURLAN – LICÔF. Scuele e TIC / E-MARILENGHE. Il gnûf e-fogolâr dal Istitût Tellini / Forvo ti trai! /  LA FABRICHE DAI… LIBRIS. Cjalant il Friûl. Pinsîrs e opinions sui lûcs comuns de lenghe furlane / Federico Tavan, Anc’ jò ‘e ven jù / Limerick… e par furlan? / CONTECURTE. Esodi di Feravost / ART-Â. La anime dal Friûl te art di Giovanni Patat di Dartigne / I CLASSICS – 20. SANT JACUM, LÀ CHE AL FINÌS IL MONT /
*** I articui a son disponibii fracant sul titul. Buine leture.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
✽✽ Si siere un an plen di significât pal Friûl. Al sarès dibant sotlineâlu se no valès invezit propit la pene di rimarcâlu: lis elezions de Vierte a àn segnât un moment impuartant pe lungje bataie autonomiste.
✽✽ Dopo tancj agns, la presince di doi conseîrs regjonâi dal Pat pe Autonomie al vûl dî che, ancje dal pont di viste istituzionâl, alc al è cambiât, alc si è movût. Un segnâl: al è ancjemò tant di fâ, ma dopo tantis provis, masse faliments, ancjetantis sperancis delududis, al è rivât un messaç positîf di unitât. Visìnsi: une unitât nassude e “protete” de stature morâl e politiche di une figure di riferiment tant che chê di Sergio Cecotti, bon di catalizâ ator de sô candidature il favôr, e il vôt, di tancj eletôrs che doman a varan di jessi riconcuistâts e ampliâts midiant no plui dal carisme di un leader, ma di une scuadre, di un progjet crodibil e vincidôr.
✽✽ Il consens, no dome chel tal moment dal vôt, si oten partint des esigjencis di un popul, rivant a trasformâ “il sium di une robe” inte sô realizazion. Un procès lunc e dificil, une sfide intun mont che al cambie plui svelt di ce che o crodìn, e che dal so indicadôr “di progrès” o sin simpri mancul cierts.
✽✽ La tentazion duncje di cjalâ bande il passât e je fuarte, come se in chel si podès cjatâ confuart e rispuestis al presint, dispès in mût acritic e velât dome de aparence. Al reste un nestri dovê difindi lis tradizions, come che o sin braurôs di chei valôrs trasmetûts, di chel “salt, onest, lavoradôr”, ma savint che al va interpretât sbrumât de retoriche e dal paternalisim. O volìn che e sedi la constatazion semplice di un mût di jessi, di une diversitât ancje morâl, di une dote che o puartìn intal grant cjalderon de umanitât. Altri che “sotans”. Dopo secui di domini di altris, di campagnis di continui discognossiment culturâl e storic, di emargjinazion economiche e sociâl, pûr in ogni câs o sin ancjemò ca a celebrâ inte nestre amade marilenghe une vitorie e une resistence che e continue.
✽✽ Une lenghe che vuê si esprim in ducj i cjamps dal savê, inte vite cuotidiane, inte informazion, ancje midiant dai sistemis modernis di comunicazion. Al podarès someâ un fat naturâl, ma invezit – intes cundizions di cumò di atac aes minorancis, al diviers, dulà che al domine il predomini italic di brute memorie – al è il risultât de volontât di fier di un popul di no pierdi la proprie anime. Se Diu al volarà, o larìn indenant su cheste strade. ❚
Dree Valcic
(L)INT FURLANE. Cjalìn indenant cun sperance............
✽✽ Si siere un an plen di significât pal Friûl. Al sarès dibant sotlineâlu se no valès invezit propit la pene di rimarcâlu: lis elezions de Vierte a àn segnât un moment impuartant pe lungje bataie autonomiste.


text:
… COLORATO !
S U N S
Il festival della canzone in lingua minoritaria sarà al via sabato 28 agosto 2010 alle 21.00 in piazza San Giacomo a Udine.
L’ Arlef à inmaneat le seconde edizion di SUNS il Festival de cjançon in lenghe di minorance che si davuelzarà sabide ai 28 di Avost dal 2010 aes 21.00, in place S. Jacum a Udin, dentri dal program di Udinestate (se al plûf l’apontament al è al Teatri Palamostre, simpri a Udin).
La manifestazion, organizade in colaborazion cu la Provincie di Udin, Comun di Udin, la cooperative Il Campo… e Radio Onde Furlane, e fâs part dal circuit musicâl che al zire ator dal Liet International, il festival european di riferiment par chel che al inten la musiche in in lenghe di minorance.
I partecipants de edizion 2010 a saran 9 in rapresentance di 8 minorancis diviersis, ma ancje di gjenars musicâi difarents, a dimostrazion di trop vivarose che e je la produzion artistiche tes lenghis mancul pandudis. I finaliscj selezionâts a son:
1. Bališ (rock par sloven de Carinzie)
2. Bentesoi ( electro-dub de Sardegne)
3. Ganes (tercet feminin soul-pop ladin)
4. Lou Seriol (folk-punk par ocitan)
5. R.Esistence in Dub (Reggae-Dub dal Friûl) look at…the video
6. Pantan (Rock par furlan)
7. Pascal Gamboni (cjantautôr dal cjanton dai Grisons)
8. Shardana (Metal par sart) che a sunaran pe prime volte fûr de isule
9. Stephane Casalta (Cjançon di autôr de Corsiche)
Special guest di SUNS 2010 al sarà il pianist furlan Glauco Venier, che al sunarà intun conciert in solo. Venier al rivarà sul palc di SUNS diretementri di Parîs, dulà che al sunarà al Olympia, il storic teatri dal 9° arrondisement fondât tal 1888, ancjemò vuê la plui antighe music hall parigjine in ativitât. La sô presince, ven a stâi, e je pardabon un regâl preseôs che al contribuìs a insiorâ il Festival ancjemò di plui.
😎


text:
Fabrizio De André
Fabrizio De André (Gjenue, 18 di Fevrâr 1940 - Milan, 11 di Zenâr 1999) al fo un dai cjantautôrs talians pui amâts e cognossûts, e sigurementri un dai plui impuartants e influents de sô epoche.
Dai amîs e di dute la int che lu scoltave, al jere cognossût ancje cul non di Faber.
Dal 1960 al 1996, al a publicât vincj discs, plui o mancul un ogni doi agns.
De André al à vût il coraç, in une societât taliane apene jessude de Seconde Vuere Mondiâl, di fevelâ di emargjinâts, di prostituzion e di laris, cuant chescj argoments no jerin considerâts, cirint di cjalâ la realtât de bande lôr, par cjatâ lis cualitâts platadis e par metiju a confront cu la int che i dave cuintri.
Il contest familiâr[cambie | modifiche il codiç]
Nassût ai 18 di Fevrâr intune famee de alte borghesie (il pari Giuseppe al jere vicesindic e aministradôr delegât de societât 'Eridania'), De André al cres in te Gjenue dal daspò de vuere. Daspò jessisi diplomât, al studie te Universitât di Gjenue, prime midisine, daspò jurisprudence come il pari e so fradi Mauro.
Rivât dongje dal jessi laureât, al decît di gambiâ par sielzi la musiche. Cheste passion i jere nassude cui amîs Luigi Tenco, Umberto Bindi, Gino Paoli e Paolo Villaggio. Par tirâ sù cualchi franc, De André e Paolo Villaggio si imbarcjin in Istât su lis nâfs, cjantant in tes fiestis.
Al comence a studiâ prime il violin, daspò la chitare scoltant Bob Dylan, Leonard Cohen, e i Chansonniers francês, Georges Brassens soredut. Chest ultin i plaseve une vore, ma in te vite no lu à mai volût cognossilu par vie dal caratar dificil par cui il cjantautôr francês al jere cognossût. Bisugne ancje dî che Brassens, scoltant lis sôs cjançons tradotis par talian di De André, al à dât un judizi positîf.
L'inizi in tal 1958[cambie | modifiche il codiç]
In tal 1958, De André al publiche il so prin 45 zîrs: Nuvole Barocche e E fu la notte, cjançons che par lui jerin 'pecjâts di zoventût'.
Intai agns daspò dal 1958, De André al scomence a cjatâ ce che al sarà il so mût di scrivi cjançons, cun tematichis sociâls contadis ancje cun crudece, ma ancje cun poesiis, tradizions musicâls talianis e cun peraulis simpri a la puartade di ducj.
Il so prin 33 zîrs al è Tutto Fabrizio De André (1966 e ristampât daspò doi agns) che e je une racolte di cjançons jessudis nome in 45 zîrs.
Daspò a jessin ancje Volume I (1967), Volume III (1968), Nuvole Barocche (1969).
I agns de contestazion[cambie | modifiche il codiç]
I agns jenfri il 1968 e il 1973 a son stâts forsit i miôrs par De André, parcè che al publiche cuatri discos fondamentâi, cun tematichis a vonde diferentis jenfri di lôr:
- Tutti morimmo a stento (1968) Acompagnât di une orchestre sinfoniche, la 'Philarmonia' di Rome direzude pal mestri Gian Piero Riverberi, De André al cjacare di int che si cope, drogâts, sporcacjons cu la dolcece de poesie. Il disc al ven premiât de critiche taliane.
- La Buona Novella (1970) Cun tescj trats dai Vanzei no ricognossûts de Glesie (apocrifs). Tal disc a sunin elements dal grup I Quelli daspò deventâts la Premiata Forneria Marconi.
- Non al denaro, né all'amore né al cielo (1971) Inspirât de antologjie di Spoon River, opare dal scritôr Edgar Lee Masters, publicât in tal Avrîl dal 1915, tradot par talian in tal 1943 di Fernanda Pivano. De André al ven judât di Giuseppe Bentivoglio pai tescj e dal mestri Nicola Piovani par lis musichis.
- Storia di un impiegato (1973) De André al cjape la ispirazion dai acjadiments dal Mai Francês. Ancje chi e je une vore impuartante le colaborazion di Giuseppe Bentivoglio pai tescj e dal mestri Nicola Piovani par lis musichis.
Impuartantis colaborazions in tai agns '70[cambie | modifiche il codiç]
De André al à colaborât cul scritôr Alessandro Gennari par il libri Un destino ridicolo publicât in tal 1996. Al lavore ancje cun il poete gjenovês Riccardo Mannerini par la cjançon 'Eroina', deventade Il cantico dei drogati.
In tai agns Setante al à ancje colaborât cun altris cjantautôrs come Francesco De Gregori (che al scrîf cun lui lis cjançons dal disc Volume VIII), al publiche un disc di cjançons tradotis par talian di Bob Dylan, Leonard Cohen, George Brassens. La colaborazion cu le Premiata Foreria Marconi, e je une vore positive: a vegnin regjistrâts doi discs dal vîf, jenfri il 1979 e il 1980:
- Rimini (1978) al è l'inizi de colaborazion cu il cjantautôr veronês Massimo Bubola, cun tematichis di atualitât e sociâls.
- Fabrizio De André(1981) disc cence titul, plui cognossût come L'indiano.
In chest disc, De André al tocje plui argoments jenfri i cuai la opression dal popul dai Indians de Americhe (Fiume Sand Creek) e ricuarde fats di cronache che lu tocjin in prime persone (Hôtel Sopramonte). In tai agns Otante, i doi cjantautôrs publichin un 45 zîrs clamât Una storia sbagliata, cun dôs cjançons publicadis pe prime volte in CD in tal 2005.
Una storia sbagliata e je le cjançon indulà De André al fevele de muart di Pieri Pauli Pasolini.


text:
Federico Rossi al è un mestri. Ma ancje un mostri: Richelieu de politiche e de atualitât. Grand comis di convergjencis di programs e di partîts. Il so salot radiofonic al è une seconde cjamare regjonâl, provinciâl, comunâl, di cuartîr. Insome, dulà che al pues jessi un cavîl o une discussion, dulà che al nase odôr di sanc, lui al impastane une trasmission. Chest al è il Fidrì-pinsîr: che dut câs, che e ledi come che e ledi, la trasmission si à simpri di sierâ almancul cuntune intenzion di acuardi, cuntune conclusion. Su la taule dal studi, si discut cuasi di dut. Baste che al sedi seri. Mai alc di lizêr come i bai de istât o la mode furlane dal atom invier. Ma stino scherçant? Il so program no si intitule «Porta a Porta» ma «Gjal e copasse». Clâr: une metafore. Rossi apont al è il gjal: dut chei altris a son copassis. Lentis e convintis di fâ il lôr zûc. Invezit al è cualchidun altri che al tire i fîi.
La sô scrivanie a Radio Spazio e je sacre e inviolabil. In sô mancjance, no si sente nissun tal so puest. Plui ambide di dut però e je la sô rubriche personâl, un argagn eletronic di prime fature, che nancje Bill Gates si impense di vêle progjetade. Invidiade di ducj i coleghis. Li si cjatin i numars di artiscj, atôrs, parlamentârs, conseîrs e assessôrs, sindics, sotsegretaris e segretaris di Stât. Di istât al siere par feriis, ma nol va in vacance. Ai Colonos di Listize (l’agriturisim gjestît dal fradi) al lavore ancjemò pal so cartelon culturâl: dulà che si dibat e si discut ancje di istât, cuant che la politiche e la culture di solit a polsin. Se une dì o varai di scrivi la sô biografie no autorizade, le titularai: «Fidrì: une vite di dibatiments».
Di tignî tal iPod e di puartâ sot l’ombrelon, la colezion des sôs storichis gaffes in radio. Par esempli, cuant che, cualchi an za fa, al intervistà il Rabin di Triest su la Risiere di San Sabba. Fidrì al domandà trops che a jerin i ebreus culì «alloggiati». «Alloggiati? – si sintì rispuindi al telefon –. Guardi che non era propriamente un albergo, ma un lager!».
Fidrì al dopre cheste furbade cuant che i politics no vuelin rispundi aes sôs domandis scomodis e no si fasin cjatâ. Al clame i centralins e ju sbat in direte. Cussì aes malintopadis (si trate soredut di feminis) ur tocje ancje la part di jessi ruspiosis cun dut il Friûl, cence – al è clâr – savê di jessi in onde. Secjadis o disfatis di tante insistence, te maiorance dai câs a rispuindin: «Senta, le ho già detto che non c’è». Se e va ben, invezit, i puars radioscoltadôrs si sintin dutis lis sinfoniis imagjinabilis pe «metude in spiete».
A colin i governis e lis coalizions di ogni ent, ma Fidrì e la sô Copasse a restin simpri tal lôr puest. Murdoch, comprilu tu e puartital su Sky. La Copasse le puartarìn te poce di vie Glemone a Udin, di front di Sant Cuirin, cun buine pâs dai Verts, che il stes Fidrì al fo esponent e conseîr regjonâl dal 1988 al 1993. E ce fâ po dopo dal puar Tumin, so fedelissim inviât (ancje se strapaçât a ogni colegament)? Lu iscrivarìn di ufici al grup di Facebook «Chei che a fasin di dut par fâsi maltratâ». Dit fûr dai dincj, in solidarietât al inviât: prove tu, cjâr Fidrì, a jessî dai studis di Radio Spazio e a intervistâ la int al marcjât o pes stradis dal Friûl! Masse comut il salot di vie Trep. Chel plui radical chic dai Colonos no lu ai mai provât. Ancje se – ti visistu? – dispès mi sei auto invidât cence vê acet.
OSCAR PUNTEL
CULTURE – Il Richelieu furlan dai media............
Federico Rossi al è un mestri. Ma ancje un mostri: Richelieu de politiche e de atualitât. Grand comis di convergjencis di programs e di partîts. Il so salot radiofonic al è une seconde cjamare regjonâl, provinciâl, comunâl, di cuartîr. Insome, dulà che al pues jessi un cavîl o une discussion, dulà che al nase odôr di sanc, lui al impastane une trasmission. Chest al è il Fidrì-pinsîr: che dut câs, che e ledi come che e ledi, la trasmission si à simpri di sierâ almancul cuntune intenzion di acuardi, cuntune conclusion. Su la taule dal studi, si discut cuasi di dut. Baste che al sedi seri. Mai alc di lizêr come i bai de istât o la mode furlane dal atom invier. Ma stino scherçant? Il so program no si intitule «Porta a Porta» ma «Gjal e copasse». Clâr: une metafore. Rossi apont al è il gjal: dut chei altris a son copassis. Lentis e convintis di fâ il lôr zûc. Invezit al è cualchidun altri che al tire i fîi.


text: Ogni an, dal 2004, ai 13 di Setembar, pal Complean de Citât di Udin, invidât dal Moviment Civic Culturâl Alpin-Adriatic dal Fogolâr Civic, un pichet di Pompîrs, presints i Sorestants dal Comun, al poie jù li de colone di place dal Marcjât Gnûf, vuê Mateote, un presint popolâr di rosis par memorie de citadinance, formât di cinc garofui tant che i “cuintîrs” municipâi di une volte. Gjavât vie di pôc di une man malose e pognet sul dadul di chê pirandule, miercus ai 4 di Fevrâr 2015 il “mac citadin” al è tornât al so puest in graciis dai Pompîrs movûts dal prof. Alberto Travain, dean dal Fogolâr Civic, e compagnâts dal conseîr movimentâl pal “cuintîr” di Marcjât Gnûf, tenôr Gianfranco Savorgnan.


text:
Il Classic Zûc Gjestionâl di Balon Online
Hattrick al è un zûc gjestionâl di balon online dulà che tu cjapis il rûl di manager cun la mission di puartâ la tô scuadre al massim nivel de tô leghe! Tu âs in cjarie ducj i aspiets gjestionai di une scuadre: Comprâ e vendi zuiadôrs tal marcjât dai trasferiments, decidi cuale abilitât alenâ, preparâ une tatiche par ogni partide che la tô scuadre e zuiarà te leghe nazionâl e te cope, come USA e US Open Cup.
Cuant che la to partide e tache, la partide e vignarà simulade dal nestri sisteme e tu puedaras stâ daûr lis azions tal nestri visualizadôr di coments dal vîf e intant chatâ cul gjestôr aversari! Se tu preferisis tu puedis cjalâ e analizâ la partide dopo.
Hattrick al è prime di dut un zûc strategjic gjestionâl dulà che tu âs di planificâ a tiermin lunc. Âstu di investî inte scuadre zovanîl o spindi beçs par comprâ un zuiadôr stagjonât ma di mistîr che al pues miorâ lis prestazions in timp curt? Âstu di promovi difensôrs o atacants de tô scuadre zovanîl?
Sielç ben, i tiei zovins a podaressin sedi lis stelis de scuadre par tantis stagjons, tu podaressis cjatâ ancje il prossim Lionel Messi, Cristiano Ronaldo o Kylian Mbappé dal mont di Hattrick!
Una grande part dal divertiment e je che e je una esperience multizuiadôr - lis scuadris che tu frontis e son gjestidis di altris personis, che a ciraràn di superati in astuzie. E je una riche comunitât dulà butati par imparâ dut rivuart lis miôrs manieris par alenâ, impuestâ lis tatichis di scuadre e miorâ in amniere finanziarie la to scuadre.
I tiei fenomens a puedin ancje jessi selezionâts pai impegns internazionâi, zuiant pe USA scuadre nazionâl! Ogni stagjon, Hattrick al organize una Cope dal Mont, sei pes scuadris senior che pes U21. I campions curints de Cope dal Mont di Hattrick a son Italia, sintinlu di lôr!
Se tu diventis tu stes un grant alenadôr, tu puedis candidati aes elezions par direzi la scuadre nazionâl e jesi elet in incarghe dai tiei coleghis alenadôrs online. Al moment, a son 144 campionâts nazionâi in Hattrick e tu puedis jessi un candidât pe ognune di chestis ancje se la to scuadre e je intun altri campionât.
In Hattrick, al è simpri alc di fâ, sei che sei di pasâ il timp sui forum a cjacarâ di Hattrick o gnovis gjenerâls di balon o di cirî di cjatâ ocasions sul marcjat vie pe una stagjon stupide.
Ma al è impuartant savê che Hattrick al è ancje un zûc che tu puedis simpri zuiâ ae to velocitât. Se tu spindis 30 minûts par setemane par impuestâ i ordins pe partide e inzornâ i plans di alenament de to scuadre, tu saràs bon di competi e fâ benon intes competizions principâls - fin che tu cjolis decisions inteligjentis.
A diference di tancj altris zûcs, no tu âs di colegati ogni dî par colezionâ bonus o vuadagnâ monede di zûc. No je pussibilitât di comprâ vantaçs di zûc in Hattrick. Tu puedis dut câs diventâ un Hattrick Supporter, che ti darâ un grum di funzionalitâts progjetadis par rindi il zûc plui divertent e interessant ma che no ten dentri efetîfs vantaçs di zûc.
Hattrick al è il zûc original di balon gjestionâl in linie e no sin stâs in linie dal 1997. I fondadôrs e son ancjemò atîfs e si impegnin ancjemò a ufrî Hattrick come zûc di balon gratuit.
O crodìn che Hattrick al tegni insiemi il miôr dal tradizionâl zûc gjestionâl di balon par computer, come la serie Football Manager ma intune maniere plui ecitante dât che tu zuis simpri cuintri personis reâls.
Al ten dentri ancje aspets dai zûcs di Fantebalon e dai zûcs di balon par console come FIFA Ultimate Team, dulà che tu cjapis su e costruisis scuadris di balon par zuiâ cuintri altris utents o par colezionâ trofeus e concuistis.
Vi din il benvignût su Hattrick - il miôr zûc gratuit strategjic di balon in circolazion! Regjstrasi al è dal dut gratis, no son domandâts download e tu â ancje aces a fantastichis applicazions gratuidis par iOS o Android midiant lis cualis tu puedis gjestî ducj i aspets dal zûc, fasint di Hattrcik ancje un zûc di balon mobile.
Ma atenzion, Hattrick pues creâ dipendence - tancj dai nestris utents a àn zuiât par 10 o plui agns e a son ancjemò daûr lâ fuart.


text:
Domenie
Ducj i doi a spietavin la domenie cun impazience, ma no parcè ch’al fos il tant bramât “weekend”: e jere la ocasion par viodisi a messe. Nissun dai doi lu veve mai dit a chel altri; si platavin chel segret a vicende e al jere une vore dificil stâi daûr ae funzion cuant che i lôr voi si incrosavin: chei di jê a jerin come colombis. Jê si incjantave scoltant il salm e figurantsi di jessi braçolade strente strente di lui. A jerin cussì inamorâts che cualchi volte lui, cjalant in direzion di jê, al riscjave di pierdi il fîl de predicje e al scugnive tacâ dut une altre volte, intal mieç da l’imbaraç dai fedêi.
di Jacum Trevisan


text:
#21 – Un don malandret La lûs ruane des boris de farie mi inlumine biel che o met il fol in vore. Par ogni sofletade, une lusorade signestre si pant tal ambient de farie e te mê muse barbude, prime di sfantâsi tal scûr de gnot. O sint un riduç trist, pervers, a dissegnâsi te mê muse biel che o [...]
Categorie: Gjenar storic
#18 – Un lavôr come un altri Ve chi pront l’armamentari par doman buinore. I notabii judaics si son premurâs par ben di vê dut in ordin. No son nancje passâts di Pilato, tant a san che a decidi lis robis impuartantis a son lôr e no chel cocâl di governadôr. Jo, come fari o soi brâf, no dîs di [...]
#08 – Imprescj di pâs, imprescj di vuere Denêl Antoniins al cjalave par la ultime volte il so canocjâl. Chel che i jere stât prestât dal so mestri, Galileo Galilei. Al pensave cun nostalgjie ai siei studis a Padue, a lis letaris che si veve scambiât cul so mestri e ae promesse che i veve fat, finide la vuere, di [...]
#01 – Il pestel Dentri inta Capele Sistine, cul nâs par aiar, no finìs di scaturîmi devant di tante bielece. O met i voi su la parêt sud. – Mosè – mi cibiscje une vos sutile li dongje – Perugino e Botticelli – e zonte. Mi volti par disi graciis, ma nol è nissun. O ben: e je tante int [...]
A si jere rivâts al 1962 cun le sô crisi che e stave par puartâ il mont ae ultime vuere de sô storie. Intant che, a Cuba, i americans a jerin aes stretis cui rus, sul Canadà a si pandevin lis incursions dai bombardîrs sovietics. Clark e il so sorestan a seguivin lis operazions in te sale dal comant de [...]
#22 – Paternitâts “Lune, Diu, parchis: cuâl saraial il destin di chestis barcjis? Lune, fâs di chestis ondis scune. Parchis che o viodês la fin, no stait a çoncjâ il nestri destin”. O vevi inventade cheste naine la gnot prime di tirâ sù la ancure, cence imagjinâ che mi varès compagnât par ducj i amonts di chest viaç cence fin. [...]
#21 – Il cjapiel francês Mê mari e diseve simpri “mai lâ sù pa strade dai capitei cuant che al ven scûr, che e je la fantasime di Savorgnan”. E ce podevio savê jo di un chel al è muart tal 1500. Dome che al jere di vê pôre. O jeri un canai di 13 agns, avonde grant par lavorâ [...]
#19 – La Paloma Gaucha Le stofe blancje dal bleon che e veve puartât di cjase sô si slargjà tant che alis di uciel, e jere une biele matine soreglade e la frute, Carolina, e volè rompi lis regulis de fisiche e svolâ cun chestis alis costruidis in maniere precarie. Jê e jere la plui piçule di vot fradis e [...]
#18 – Amont blu Roane e jere platade, cul fusîl in man, e daûr di jê cuatrimil soldâts al so comant. Il ploton numar 4 al jere fat di oms, feminis, fantacins e fantacinis, e vielis. Aromai si jerin zontâts ai “Cence Patrie” ducj chei che a jerin restâts. I plui zovins a trimavin di frêt e di pôre, un [...]
#04 – La promesse L’amont al si nunziave cussì biel che mai. I rais dal soreli a rivavin dongje un tic smavîts, e dut intor al si vistive di colôrs inmagants. Ma no vevi timp di metimi a cjalâ chel spetacul. O vevi di tignî la promesse che o vevi fat a me stes, di rivâ a cent prime di [...]
#17 – Ricognossince E jere une cjalde matine di Seseladôr. Meni e Toni, doi popolans, a jerin daûr a seâ il fen sù pe rive di un prât des bandis di Atimis. Biel che Meni al si fermave un moment par uçâ il falcet cun la côt, al si inacuazè di un om, dut clopadiç, che al cloteave viers di [...]
#13 – Sot aghe O vuei contâ chel che al è sucedût al lûc dulà che o soi a stâ di vincjevot agns cun la mê famee e che mi à colpît une vore. La citât si clame “La Plata”, e je la capitâl de province di Buenos Aires. Une citât pensade, planificade, proietade e tirade fûr ae fin dal [...]


text:
Cryptofriûl a Listize ai 9 di Avrîl
Doi agns indaûr, a inizi 2020, o jerin bielzà pronts par un event peât a Bisest, il libri che al à vinçût il Premi San Simon dal 2019. Al jere nuiemancul che il 29 di Fevrâr, il dì in spirt, e nie… dutis lis manifestazions o i events a son stâts sierâts propit a scomençâ di chel dì, dant l’inviament a chescj doi agns di pandemie.
Ven a stâi che Bisest al è stât un libri cence code, dulà che dut si è sierât cun l’inizi dal 2020. Tal 2021 il libri che al à vût bon acet al è stât Cryptofriûl, e ancje chi, daspò de serade di Otubar, ai 28, dut si è fermât une altre volte par vie de gnove onde de pandemie. Ma se vacine e vûl si pues tornâ a tacâ a fâ robis.
Si che duncje, pûr pûr che al sarà un mês straplen di casins, ve chi il prin event dal an!
Al è saltât fûr inte suaze dai festegjaments par la Fieste de patrie furlane, che e cole juste vuê. A àn metût dongje la robe i Comuns di Talmassons, Listize e Cjasteons, ma al è chel di Listize che al à il mani in man. E difati, SABIDE DI SERE, AI 9 DI AVRÎL, LI DE BIBLIOTECHE DI LISTIZE, e sarà une serade che e à come titul la presentazion di Cryptofriûl, chest libri une vore scalembri che al met dongje fats e personis dal secul passât cun bestiis misteriosis e un piç di fantasie.
Come par solit, o savês che lis presentazions di libris mi fasin cagâ, se a son stufadicis e gnegnosis. Si che, se mal permetin, o cirarai di meti dongje la scuadre di Contecurte, par fâ deventâ la serade un pôc plui vivarose e scoltâ cualchi storie, o cualchi toc di alc, ce saio.
Insome… se o vês let il libri, passait a fâ un salût che magari a scuvierzês alc che no savevis. Se no vês let il libri, ben po, disarès che no je miôr ocasion par vignî a viodi se us interesse di leilu. 🙂
E se o vês voie dome di sparniçâ, ve chi l’event su facebook–


text:
che cu lis flabis / a tignivin su i siums ? / jerino chestis mans, plenis di
desideris, plenis di vivôr: a durmî strenzint imagjins ?
Hüsnü Dağlarca, poete turc, 1914-2008)
di reggae: ducj mulats cun tal sanc
il respîr de Jamaiche, sumiade intal ritmi. e veve tacât cinc agns prin,
pandint disevot. « tu sês minudine … » i comentin viodintle: po e tache a sunâ
e no an dit plui alc altri.
finî i concierts: ca mo là tai paîs. che dal ska fin al rasta e tornin
fantats ancje chei dai setante: li, ricuarts cu la brame. culì, intese e passion.
sunâle i diseve sô mari, cul sax: chê cjançon la ingusiave. il pari i prestave ogni
tant la sô moto.
viers val … ».
d’incuintri une panda. ma ce tancj incidents no si sierino in crups. o
ceregnis. o cul zes tune gjambe, magari ancje in dôs. o tai braçs. no, li no!
il serbatori de moto al sclope e si impie: cjapantle ad in plen: mans e muse,
sul stomi. bregons e cjamese a son une fale. la studin cun sbrufs di doi
estintôrs.
dî, jù in volte a Torin, centri grancj ustionâts. a cjatâle. sì … a cjalâle pal
veri ! “cuissà mai lis sôs mans … par sunâ une altre volte …” e preà i
infermîrs che i fasin scoltâ il dvd des cjançons, che magari si svee. e chei dî
di sì, a ciere vierte, in pietât.
picinin nol à ret. le à poiade su un nûl: blanc, dute blancje. in tes fassis
che a jerin la sô gnove piel.
cjantin pe messe, vuê i amîs a dut cûr: la mame si plee di plomp su la bancje.
« bisugne vê fede ˗ al smorsee il plevan ˗ che lui al rigjave in ben ancje
chest ». bisugne sei stupits: po tâs une volte!
no cjatin doman. ma i amis cun amôr s’ai contin istès.
indenant a sunâ: che ancje li s’insumiin un pôc di Jamaiche, respirantle cul
ritmi dal to sax di contralt.


text:
Vierse
Home Trois Troi Furlan Seconde tape Vierse
Aiello - Cormons
La origjin romane dal cjâflûc Romans dal Lusinç, e pâr confermade di tancj reperts archeologjics.
Sgjâfs resints intal so teritori, che a àn esplorât une necropoli langobarde cun furniments siôrs, a atestin la sô frecuentazion ancje in epoche alte medievâl.
Steme comunâl
di Romans dal Lusinç
Aiello - Cormons
Steme comunâl
di Romans dal Lusinç
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
#21 – Un don malandret La lûs ruane des boris de farie mi inlumine biel che o met il fol in vore. Par ogni sofletade, une lusorade signestre si pant tal ambient de farie e te mê muse barbude, prime di sfantâsi tal scûr de gnot. O sint un riduç trist, pervers, a dissegnâsi te mê muse biel che o [...]
Categorie: Gjenar Dramatic
#18 – Un lavôr come un altri Ve chi pront l’armamentari par doman buinore. I notabii judaics si son premurâs par ben di vê dut in ordin. No son nancje passâts di Pilato, tant a san che a decidi lis robis impuartantis a son lôr e no chel cocâl di governadôr. Jo, come fari o soi brâf, no dîs di [...]
#17 – Catans intal cûr L’auto si rimpine sacodant su lis cjaradoriis che a foropin ce che al reste de strade. Insom de cleve, il cjamin dirocât al cimie a malistent, glotût inte dismentie de boscaie che e à cjapât il puest dal zardin. Il ciulâ dal puartonut scancarât al pant il bentornât a Catie, biel che si pronte a [...]
#13 – Il regâl dal babau Chel maladet di armaron di cocolâr al criche e al clope come par clamâmi tal scûr. A ciulin te gnot chei cancars e a sdrondenin chei plans di peç che mi pâr fin impussibil di sintîju dome jo. A son agns che o voi indevant a dî a mê mari che dentri al è [...]
#12 – Sgarabatul Il so leam cul mont al jere fûr dal vade, al veve une conession passive che i permeteve di percepî dome i stimui ator di se, ma no di interagjî cul ambient che lu circondave. Sin de nassite al soreviveve daûr di cheste bariere cence imprescj a puartade di man par esprimisi, fin che ai dîs agns [...]
#10 – Passaris e palissis E jere une cjase dome di feminis, mari e trê fantatis di maridâ. Une dì, si viodè picjât sul puarton de cjase un floc celestin. Aurore, une des fantatis e veve dât a lûs, no mancjarin i coments de int dal borc: «Po, ma cjale ca, cuant, cemût, cui saraial il pari, forsit cualchi soldat?» [...]
#08 – Imprescj di pâs, imprescj di vuere Denêl Antoniins al cjalave par la ultime volte il so canocjâl. Chel che i jere stât prestât dal so mestri, Galileo Galilei. Al pensave cun nostalgjie ai siei studis a Padue, a lis letaris che si veve scambiât cul so mestri e ae promesse che i veve fat, finide la vuere, di [...]
#07 – Blecs Carli al jentrà te barache e si fermà devant dal murel di imprescj cun sfuei in blanc e lapis. Il martiel al someave il plui facil. Lu dissegnà adun a une vecje tanaie, smenteade intun cjanton. In pôcs minûts si stufà dal compit e al lassà il sfuei in bande. Al cjapà il mani dal torcul cuntune [...]
#03 – Lis mans amorosis L’aiar al jere fer sot il morâr chê matine di Istât. Al veve cjatât l’imprest pierdût te jerbe alte dal zardin: al jere ancjemò a muardi la tiere a stentis, dut inrusinît. Il soreli al veve mangjât dute la piture dal mani cence lassâ nancje il ricuart sfantât dal colôr. Cun tenarece sal jere puartât [...]
#01 – Il pestel Dentri inta Capele Sistine, cul nâs par aiar, no finìs di scaturîmi devant di tante bielece. O met i voi su la parêt sud. – Mosè – mi cibiscje une vos sutile li dongje – Perugino e Botticelli – e zonte. Mi volti par disi graciis, ma nol è nissun. O ben: e je tante int [...]
#23 – I partîts e i restâts Achì e veve di jessi une storie come tantis. Une storie di un paisut scuindût intune piçule valade e tant amât: di chei che cuant che si è fruts a somein dut il mont, e cuant che si à viodût il mont a somein une robe piçule e di pôc. Une storie [...]
#22 – Paternitâts “Lune, Diu, parchis: cuâl saraial il destin di chestis barcjis? Lune, fâs di chestis ondis scune. Parchis che o viodês la fin, no stait a çoncjâ il nestri destin”. O vevi inventade cheste naine la gnot prime di tirâ sù la ancure, cence imagjinâ che mi varès compagnât par ducj i amonts di chest viaç cence fin. [...]


text:
La plui grande crisi e semee che e sedi superade. Chest an a jerin “dome” 58.603 pioris che a àn zirade la schene ae organizazion de glesie. “Dome”, parcè che il trend negatîf e pericolôs dal pont di viste dal finanziament de glesie austriache si è fermât: ven a stâi, a son il 32 % in mancul a pet dal an dal scandul, il 2010.
Daspò il scandul di abûs e di violence dentri de glesie, al è tacât un grant esodi cun 85.960 câs di jessûts, che al rapresente la cifre plui alte tal dopovuere.
Il numar dai catolics in Austrie tal 2011 al è restât in sostance stabil.
Daûr lis statistichis uficiâls publicadis de Conference episcopâl austriache, al è regjistrât tal Dicembar dal 2011 il numar totâl di 5,41 milions di catolics: pôc mancul dal 2010 (5,45 milions), in pratiche une lizere diminuizion di cirche il 0,86 %.
Fatôrs rilevants pal câl minimâl dal numar dai catolics no son dome la relazion tra chei che a àn decidût di lassâ la organizazion e chei che a son rientrâts, ma ancje il rapuart tra batisims e muarts e infin o vin ancje un inflùs simpri plui fuart de migrazion.
«La glesie e je stade buine di ricostruî la fiducie pierdude»_ In struc, si pues constatâ che il trend negatîf si è fermât, daûr la viere regule che ancje i plui grancj scandui a vegnin dismenteâts in pôc timp.
«Il declin significatîf dal numar di chei che a àn decidût di lassâ la glesie al è un segn che la glesie e je buine di rivuadagnâ la fiducie», al à dit il rapresentant de glesie Paul Wuthe ae stampe, intant de conference episcopâl, cjalant lis cifris catolichis atuâls.
Une reson a saressin «lis peraulis claris e lis azions concretis de Conference episcopâl cuintri la violence e i abûs dentri de Glesie». A ametin però il fat che si sint ancjemò la delusion provade di un grum di membris de glesie.
Wuthe tal stes moment al met in evidence il fat che la glesie catoliche «e reste la plui grande istituzion in Austrie, e che i partegnin cirche 5,4 milions di oms e di feminis, che i stan dentri in mût volontari».
Tal mieç di une societât che e cambie intun mût une vore dinamic, la Glesie e à dimostrât di jessi ancjemò “une vore stabile”, cuntun rûl impuartant soredut in chescj timps dificii.
Simpri plui chei che no vuelin paiâ la tasse adizionâl pe Glesie_ Cun di plui, a son simpri di plui chei che no vuelin paiâ la tasse adizionâl pe Glesie che e esist in chê forme dome intai paîs di lenghe todescje. La tasse obligatorie e je stade introdusude in te forme di vuê za al principi dal Votcent in Gjermanie ma in veretât si trate di un relit de Etât di Mieç.
O sierìn cu la discussion che si è vierte dentri dal partît popolâr ÖVP tal Zenâr di chest an dulà che e je nassude la propueste di introdusi une tasse culturâl obligatorie par ducj, ancje par chei che no apartegnin a une organizazion des diviersis glesiis. Si trate di un sisteme simil a chel talian cul mecanisim dal “Vot par mil”, cul fin di garantî la conservazion dai bens culturâi. Al moment, la introduzion di chel gjenar di tasse no semee realistiche.
Il sisteme de tasse atuâl_ La formule di base e rapresente l’1,1% dal redit imponibil, diminuît di un impuart faturât di 49 €
e sconts varis pai monoredits, pai fruts,
pai anzians, e v.i.
Lis jentradis totâls des diocesis austriachis stimadis de Glesie a a son di cirche 375 milions di Euro. In struc, il numar dai regjistrâts catolics al è in Austrie e Gjermanie sostanziâl pal finanziament de organizazion. ■
JANEZ ERAT
AUSTRIE. Glesie austriache: al è stât un câl dal numar dai disbatiâts dopo un an di crisi............
La plui grande crisi e semee che e sedi superade. Chest an a jerin “dome” 58.603 pioris che a àn zirade la schene ae organizazion de glesie. “Dome”, parcè che il trend negatîf e pericolôs dal pont di viste dal finanziament de glesie austriache si è fermât: ven a stâi, a son il 32 % in mancul a pet dal an dal scandul, il 2010.


text:
di Robert Louis Stevenson
(voltât di Marco Stolfo)
Cjapitul 1
Storie di une puarte
Utterson, l’avocat, al jere un om dal aspiet rusgnac che nol veve mai ridût inte sô vite. Al jere frêt, sec, imberdeât tal fevelâ, restîf a vê passions, smenglât, canocjon, sdavàs, suturni. Cundut achel al veve ancje alc di amabil. Tai incuintris cui amîs e cuant che il vin al jere di so agradiment, tai siei voi al barlumave alc che al jere pardabon uman. Al jere alc che nol rivave mai a saltâ fûr des sôs peraulis ma che si palesave tal cidinôr dal so mustic dopo gustât e ancjemò plui a clâr e dispès tes sôs azions di ducj i dîs.
Utterson al jere dûr e costumât cun se stes: cuant che al jere di bessôl al beveve gin cun chê di cjastiâ la sô passion pai vins di cualitât e cundut che i plaseve il teatri a jerin vincj agns che nol leve a viodi un spetacul. Però al jere une vore tolerant cun chei altris e fintremai si maraveave, cuasi cun invidie, denant di chê vitalitât che e implicave i lôr malfats. Tai câs plui pençs al veve miôr dâ une man pluitost che condanâ. «Jo o stoi de bande di Cain», al diseve in maniere estrose. E al zontave: «O lassi che ognidun al ledi al infier te maniere che i va miôr». Cuntun naturâl di cheste fate, si cjatave dispès a jessi la ultime cognossince onorevule e la estreme influence positive te vite di tancj di lôr che a jerin zaromai insom de degradazion. Fintant che a levin tal so studi, il so ategjament cun ducj lôr nol cambiave nancje di un et. Par sigûr chel compuartament nol jere dificil par Utterson, stant che al jere l’om plui risiervât dal mont e ancje la sô amistât e jere fondade su bontât e tolerance.
Al è tipic dal om sempliç dâ acet a chel zîr di amîs che i ven prontât des mans dal destin. E cheste e jere la ande dal nestri avocat.
_____________________________________
Il libri e l’autôr
A la fonde di chest romanç dal scozês Robert Louis Stevenson, scrit dome in trê dîs dopo di un brut insium, e je la nature ambigue dai umigns e il concet dal dopli. I esperiments dal dotôr Jekyll su la psiche umane a svein in lui chei istints che i principis de morâl e de convivence a cirin di scuindi: al è cussì che Mister Hyde (dal inglês to hide, platâ) si imparone dal cjâf e dal cuarp dal dotôr (strassomeat de tristerie fin a fâi pierdi la inficje di uman) par maglâsi di infametâts di ogni gjenar tes sôs gnotoladis ator par Londre. No cate la salût clopadice, Stevenson al à vût viazât in cetancj paîs: la France, i Stâts Unîts di New York al Colorado, fintremai lis isulis dal Pacific, là che al fo ospit e amì di Re Kalākaua des Hawai‘i. Chest spirt aventurôs si palese a fuart ancje tun altri dai siei classics, Treasure Island (La isule dal tesaur). ❚
Il tradutôr
Marco Stolfo al è dotôr di ricercje in storie dal federalisim e de unitât europeane, e si ocupe di politiche e dirits des minorancis, ma la sô ativitât no si ferme chi: la sô passion par la musiche si pant te trasmission Babêl Europe su Radio Onde Furlane, là che nus propon une cerce de produzion musicâl tes lenghis propriis dal nestri continent.
Tal 2011 al à publicât La mê lenghe e sune il rock (e no dome chel), un biel volum su la storie de musiche par furlan dai agns ’70 in ca. Al à scrit cetancj saçs ispirâts a une vision moderne e dinamiche des nazions cence stât come sogjets atîfs de integrazion europeane, cetant lontans di chê rapresentazion comun ma false di monts sierâts che no comunichin. ❚


text:
E je inmò une identitât furlane fuarte intun periodi di scjas politic e ambientâl
Il Friûl al rispuint fin dal prin moment al taramot che ai 23 di Novembar dal 1980 al scjasse la Irpinie, fuart di un model eficient e ben colaudât, dimostrant ae Italie e al Mont che chi di nô lis disgraciis a insegnin a jevâ sù plui fuarts di prime. Cussì fuarts di podê judâ chei altris. L’Ospedâl di Udin al vuide la organizazion logjistiche di une colone di oms, tecnics, struments che si dimostraran indispensabii tai prins dîs di emergjence. In mancul di cuatri agns, di taramotâts o deventin i plui impuartants e cualificâts esperts par intervignî, tal zîr di 24 oris, in câs di taramot. Un ribaltament epocâl, che si sparnice a ducj i setôrs de nestre societât.
IMIGRAZION_ Tiere di migrants, il Friûl al cerce pe prime volte la migrazion di chei altris: i prins a rivâ, di une lungje e dolorose schirie che in dì di vuê no je ancjemò finide, a son i polacs. Tal 1981 il gjenerâl Jaruzelski al veve promulgade la leç marziâl, bandît il plui grant sindacât dal Paîs, Solidarnosc, imponût cu la fuarce un guvier militâr. E magari, cussì al veve ancje salvade la Polonie di une invasion Sovietiche, ma chest nissun al vûl ametilu cun serenitât! Tancj a son chei che a scjampin di chel paîs, massime atirâts in Italie dal fat che a Rome un lôr paisan, Karol Woytila, al è di pôc deventât Pape (1978). E seguitant i trois milenaris che par secui a àn unît il Patriarcjât di Aquilee a Cracovie, Varsavie e Danziche, a rivin in Friûl. La statistiche e stime che, tra il 1981 e il 1989, il 5,7% dai migrants polacs al sielzi la Italie. Une cifre grandissime, enorme. Centenârs di lôr si fermin tai nestris pais, i prins che a cjatin sul lôr cjaminâ. Si vuadagnin di vivi ai semafars, netant i veris des machinis: une modalitât che e je deventade cuasi l'”archetip” de gnove migrazion. Dignitât e miserie si confrontin a ogni crosere di Udin.
Tal stes an, il sindic Agnul Candolin, democristian, al sburte par vê in citât un Conservatori musicâl statâl, il Tomadini. In pôcs agns al deventarà une istituzion prestigjose e preseade in dute Europe, buine di formâ une rose di grancj musiciscj inte tiere dai Candotti, Candonio, Perosa e Perusini. Avocat, industriâl, passionât om di poltiche e di culture, discutût o amât, favorît o ferocementri scombatût (al murarà tal 1985, dopo dîs agns di sindic, ae vee di un altri insediament tant che prin citadin), al crodeve che la Capitâl dal Friûl, Udin, e varès vût di sei une citât moderne, vierte ae culture e al bon vivi: Universitât e Stadion a nassin sot il so mandât.
IL MILENARI DE CAPITÂL DAL FRIÛL_ E cussì, e sarà grandiose tal 1982 la celebrazion dal Milenari de Citât, nomenade insieme cun Buie, Feagne, Sante Margarite dal Gruagn e Braçà tal famôs diplome firmât dal Imperadôr Oton di Gjermanie. E al sarà come se in chê fieste, popolâr e sintude, i Furlans e scuvierzessin l’inzirli di une Storie grandonone, che mai in nissune aule di scuele taliane ur jere stade insegnade. E di Friûl in chescj agns si fevele tant, vie pe Italie e tal Mont, oviementri dome in virtût dal “Diu Balon”, come se nuie altri al esistès su pe tiere: e cussì si visin che i furlans a esistin parcè che doi furlanats tant che Bearzot e il so portîr Dino Zoff a vuidin vitoriose la nazionâl taliane a vinci i campionâts mondiâi in Spagne, chei dal 1982! Cuntun stîl dut furlan, fat di miezis peraulis e di tancj fats. E l’an dopo, la Udinese e compre Zico: i tifôs par vêlu a zighin pes stradis “O Zico o la Austrie”, inmaneant une vere e proprie “manifestazion popolâr”, no savint che il dileme a è ben antîc di chestis bandis, e par nuie scontât. Che cuant che tal 1923 a àn dade la pussibilitât di sielzi, in Valcjanâl, la valade si è dispopolade! E, ironie dal destin, tal 1984 propit un furlan dal Lusinç, un di chei teritoris che a son stâts Austrie fin tal 1916, ven a stâi Gurize, e che al à frecuentât il Marinelli di Udin, Carlo Rubbia, al vinç il premi Nobel studiant la interazion eletromagnetiche fra lis parteselis elementârs.
CHERNOBYL_ Parteselis cetant difarentis di chês che a colarin jù su monts e plane fra i 29 e i 30 di Avrîl dal 1986… Une perturbazion maligne, une ploiate come tantis che a vegnin su la stagjon de vierte. Ma cheste e je radioative, stant che cualchi zornade prime, ai 26 di Avrîl, a Chernobyl un reatôr nucleâr al fâs scjampâ fûr cualchi velen di plui. Al pâr che ancje il cesio al ledi pai trois antîcs des migrazions, e come tancj altris si sedi cjatât ben in Friûl, depositantsi un pôc pardut. Metafore apocalitiche di un mont là che mûrs, confins, fîl spinât no varessin vude plui nissune impuartance pal destin dai oms. Come che ancje la cronache recentissime dal Gjapon nus à ricuardât. E, di fat, il deceni si siere propite cu la colade de Tendine di Fier, sdrumade insieme cul Mûr di Berlin. E intant, vie a lassâ che il lidric e la salate a vadin in semence, parcè che lis sfueis largjis a son invelenadis des scoriis, e divuardi a mangjâ foncs o a puartâ scarpis in cjase! Un cont salât che ancjemò vuê o paìn, nô furlans plui di ducj chei altris, stant che o sin la regjon cu la plui alte incidence di tumôrs.
MANDI PRE CHECO_ Tal Novembar di chel stes an, al murive a Sant Denêl pre Checo Placerean, rôl di Montenars, vôs di sapience, buine di reclamâ ancje cun rabiose viamence la particolaritât di Aquilee rispiet a Rome. Ma il Polac, che tai stes mês al vierzeve il dialic cui Ebreus di Rome e al visitave la Sinagoghe insieme cul Rabin Toaff, nol sintive ben di chê orele. Une sorditât persistente e seriose no dome sô, ma dai siei antecessôrs e dai siei sucessôrs fin al dì di vuê. Che e seti une malatie ereditarie dai Papis Romans?
Angelo Floramo
___________________________________________
La globalizazion e la rinassite culturâl daspò dai agns dal taramot
In Italie a son i agns che a celebrin la Milano da bere, la vite glotude e gjoldude intun bot di ligrie, sul conviciment che dut al varès di sei lizêr, disimpegnât, cuasi un zûc dome di ridi e po vonde. Craxisim e Reaganisim a somein lis peraulis di ordin di une politiche simpri plui spandone e mangjone, indifarente aes necessitâts dai popui ma une vore golose dal lustri plastificât dai rifletôrs, dai zûcs in Borse e des partizions de “grepie”, là che si pues mangjâ intune concezion personalistiche de politiche che, magari cussì no, e sarès deventade chê vincente. E ancje cierts nestris “sorestants” furlans a àn mostrât di preseâle une vore, imbastint chel disastri istituzionâl che al varès screât il deceni sucessîf, sdrumant i partîts e copant tai scandui chê che e je stade clamade la “Prime Republiche”.
I modei vincents a son difondûts des televisions comerciâls, che a tachin a proponi ancje chi di nô une vere colonizazion culturâl, come che al veve dit Pasolini, la base par chê globalizazion e omologazion che tancj dams e varès fat, scancelant memoriis, identitâts e lidrîs jenfri un pastum colorât ma cence anime ni valôrs, che Elio Bartolini al veve bielzà cjantât tal so magjistrâl e mai dismenteât “Intal Friûl dai Coltivatori Diretti”, almancul vincj agns prime.
E pûr, il paradigme di une specialitât dute furlan al ten dûr, sostignût di une resistence di base fuarte, sclete e braurose, une rispueste di popul, buine di digjerî e di metabolizâ i cambiaments, di arzinâju, par no pierdi, dal dut, la sô anime, in gracie ancje dal insegnament di cierts profetis nostrans che purtrop tal zîr di chescj agns nus varessin lassâts a scombati di bessôi, ma cul lôr insegnament simpri presint a savoltânus.
Angelo Floramo
CUINTRISTORIE DAL NÛFCENT 1980-1990. Imigrazions, Chernobyl, la muart di pre Checo Placerean: ma il Friûl nol mole la rinassite culturâl daspò dai agns dal taramot............
E je inmò une identitât furlane fuarte intun periodi di scjas politic e ambientâl